CELEX: C2006/281/25
Language: fi
Date: 2006-11-18 00:00:00
Title: Asia C-417/05 P: Yhteisöjen tuomioistuimen tuomio (toinen jaosto) 14.9.2006 — Euroopan yhteisöjen komissio v. Maria Dolores Fernández Gómez (Muutoksenhaku — Väliaikainen toimihenkilö — Palvelussuhteen ehtojen 2 artiklan a alakohta — Kansallisena asiantuntijana komissiossa palveltu ajanjakso — Kumoamisvaatimus — Tutkittavaksi ottaminen — Henkilöstösääntöjen 90 artiklan 1 kohdassa tarkoitettu vaatimus — Käsite — Asianomaiselle vastainen toimi)

18.11.2006   
            
            
               FI
            
            
               Euroopan unionin virallinen lehti
            
            
               C 281/16
            
         Yhteisöjen tuomioistuimen tuomio (toinen jaosto) 14.9.2006 — Euroopan yhteisöjen komissio v. Maria Dolores Fernández Gómez
   (Asia C-417/05 P) (1)
   
   (Muutoksenhaku - Väliaikainen toimihenkilö - Palvelussuhteen ehtojen 2 artiklan a alakohta - Kansallisena asiantuntijana komissiossa palveltu ajanjakso - Kumoamisvaatimus - Tutkittavaksi ottaminen - Henkilöstösääntöjen 90 artiklan 1 kohdassa tarkoitettu vaatimus - Käsite - Asianomaiselle vastainen toimi)
   (2006/C 281/25)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: D. Martin ja L. Lozano Palacios)
   
      Valittajan vastapuoli: Maria Dolores Fernández Gómez (edustaja: abogado J. Iturriagagoitia Bassas)
   Oikeudenkäynnin kohde
   Valitus ensimmäisen oikeusasteen tuomioistuimen (ensimmäinen jaosto) asiassa T-272/03, Fernández Gómez vastaan komissio, 13.9.2005 antamasta tuomiosta, jolla ensimmäisen oikeusasteen tuomioistuin kumosi työsopimusten tekemiseen valtuutetun viranomaisen 12.5.2003 tekemän päätöksen, jolla hylättiin kantajan esittämä vaatimus, että hänen sopimuksensa uusittaisiin, ja velvoitettiin komissio maksamaan kantajalle 50 000 euroa korvauksena aiheutuneesta vahingosta
   Tuomiolauselma
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-272/03, Fernández Gómez vastaan komissio, 13.9.2005 antama tuomio kumotaan.
            
         
               2)
            
            
               Fernández Gómezin Euroopan yhteisöjen ensimmäisen oikeusasteen tuomioistuimessa nostama kanne, jolla vaaditaan kumottavaksi palvelussopimusten tekemiseen valtuutetun viranomaisen 12.5.2003 tekemä päätös Fernández Gómezin sopimuksen uusimista koskevan vaatimuksen hylkäämisestä ja korvattavaksi tämän päätöksen seurauksena hänelle väitetyksi aiheutunut vahinko, jätetään tutkimatta.
            
         
               3)
            
            
               Kumpikin asianosainen vastaa sekä menettelystä ensimmäisen oikeusasteen tuomioistuimessa että valituksesta aiheutuneista omista oikeudenkäyntikuluistaan.
            
         
      (1)  EUVL C 10, 14.1.2006.